  Виталий Пронин Башкириысь удмурт пиналъёс чидатэк возьмало «Усточикар» лагерез. Со ӧсъёссэ усьтоз 17-тӥ гудырикошконэ. Журналистика отрядэз нуоз «Удмурт дунне» газетысь журналист.Башкириысь Татышлы ёросэ люкасько шаерлэн пӧртэм ёросъёсысьтыз, Удмуртиысь но Пермь улосвылысь удмурт пиналъёс. 10 нунал ӵоже соос визь-нод люкалозы пӧртэм отрядъёсын: азьветлӥсь, журналитсика, эстарда, фольклор, туен но куроен вырон. «Усточикар» лагерьын шутэтскыны-дышетскыны луонлык сётӥське 100 пиналлы.- Пиналъёс бӧрдо, лагере лыктэмзы потыса. Но инты ваньзылы уг тырмы, - вера лагерез радъясьёс пӧлысь огез Ирина Самигулова. - Ми удмурт школаос пӧлын «Усточикаре» интыос люкылӥськом. Кыӵе пинал шутэтскоз лагерьын, ачиз школа быръе. Соин ик нылпиос быдэс ар ӵоже асьсэдыз возьматыны тыршо, ужрадъёсы пырисько.Лагере огпол вуыса, пиналъёс выльысен берытскыны туртто. Кин нош ик шутэтскыны но визьнод люканы, кин вожатоен ужаны."Усточикар лагерь  ортче 2003-тӥ арысен, арлы быдэ сменаын отрядъёс но вошъясько. "Та сменаез радъяны юрттэ удмурт егитъёслэн «Шунды» огазеяськонзы. Озьы туэ вожатоен мыно Удмуртиысь егитъёс. Фольклорез нуоз крезен шудӥсь Валерия Фёдорова, азьветлӥсьёсты дасялоз К. Герд нимо гимназиысь организатор, блогер Марина Сергеева, вуоно журналистъёсты будэтоз «Удмурт дунне» газетысь журналист, блогер Мария Векшина."Удмурт дунне" Теги: Егитъёс удмуртдунне удмуртлык  